Vakteltrastar

Vakteltrastar er ei gruppe av sporvefuglar avgrensa til Australia og nærliggande område. Etter Clementslista versjon 6.5 frå desember 2010  tar familien Cinclosomatidae med vakteltrastar som inkluderer slekta Cinclosoma med fem artar av bakkelevande fuglar i Australia og Ny-Guinea og slekta Ptilorrhoa med tre artar i regnskogen i Ny-Guinea. 

 Skildring 
mini|høgre|Flekkvakteltrast, Cinclosoma punctatum
Vakteltrastar er middels store songfuglar, 17-28 cm i lengd.Coates, Brian J. & William S. Peckover (2001), Birds of New Guinea and the Bismarck Archipelago: a photographic guide, Dove Publications, Alderley, Australia.Pizzey, Graham & Frank Knight (1997) Field Guide to the Birds of Australia, HarperCollins, London, UK. Dei har sterke bein og nebb. Kjønna har ofte ulike teikningar i fjørdrakta. Cinclosoma-artane er i stor grad brune på oversida, farga er varierande for å gje kamuflasje mot jorda, men er meir dristig markert med svart og kvitt på undersida. Ptilorrhoa-artane har vanlegvis omfattande blått i fjørdrakta. Dei fleste artane har høge, særeigne songar.Perrins, Christopher, ed. (2004) The New Encyclopedia of Birds, Oxford University Press, Oxford.

Cinclosoma-artane finst på Ny-Guinea og dei nærliggande øyane Yapen, Batanta, Misool og Salawati. Dei finst i skog, generelt separert i ulike høgder. Gulaugevakteltrast er òg funnen i skogane på Ny-Guinea. Dei andre vakteltrastane er avgrensa til Australia der dei er funne i tørrare habitat, i open skog, kratt og på steingrunn. Ingen av artane er antatt å vere trua.

Dei er terrestriske fuglar som flyg ganske svakt, og føretrekker å sitje ned eller springe når dei blir forstyrra.Roberson, Don (2004) Quail-thrushes Cinclosomatidae, Bird Families of the World. Accessed 4 January 2010. Dei beitar på bakken hovudsakleg på insekt og andre virvellause dyr. I ørkenen kan vakteltraster òg ete frø. 

 Artslista 
Synet på kva familien femnar om er under endring og skil seg frå ein taksonomisk autoritet til ein annan. Dette reflekterast i sjekklister og publikasjonar. Handbook of the Birds of the World, band 12 frå 2007, tar med vakteltrastar i familien Eupetidae:  Eupetes, Cinclosoma, Ptilorrhoa, Androphobus, Psophodes, Melampitta og Ifrita

Seinare forsking viste at riksetrast,  Eupetes macrocerus, ikkje er nært knytt til vakteltrastar som ein tidlegare trudde, Eupetidae blei splitta opp,Om splitt av  Eupetidae i oppdateringar til Clementslista desember 2009 under overskrifta Pages 513-514, Whipbirds and Quail-thrushes (Eupetidae) og dei åtte vakteltrastane i Cinclosoma og Ptilorrhoa er etter det familien Cinclosomatidae. 

Vakteltrastar i rekkjefølgje etter EBird/Clements Checklist v2018 med norske namn etter Norske navn på verdens fugler:

Slekt Cinclosoma
 Flekkvakteltrast, Cinclosoma punctatum, Spotted Quail-thrush, Shaw, 1795, (LC)
 Gråsidevakteltrast, Cinclosoma castanotum, Chestnut Quail-thrush, Gould, 1840, (LC)
 Koparvakteltrast, Cinclosoma clarum, Copperback Quail-thrush, Morgan, 1926
 Brunbrystvakteltrast, Cinclosoma castaneothorax, Chestnut-breasted Quail-thrush, Gould, 1849, (LC)
 Raudsidevakteltrast, Cinclosoma marginatum, Western Quail-thrush, Sharpe, 1883, (LC)
 Kanelvakteltrast, Cinclosoma cinnamomeum, Cinnamon Quail-thrush, Gould, 1846, (LC)
 Nullarborvakteltrast, Cinclosoma alisteri, Nullarbor Quail-thrush, Mathews, 1910, (LC)
 Gulaugevakteltrast, Cinclosoma ajax, Painted Quail-thrush, Temminck, 1836, (LC)

Slekt Ptilorrhoa
 Perlevakteltrast, Ptilorrhoa leucosticta, Spotted Jewel-babbler, Sclater, 1874, (LC)
 Safirvakteltrast, Ptilorrhoa caerulescens, Blue Jewel-babbler, Temminck, 1836, (LC)
 Brunryggvakteltrast, Ptilorrhoa castanonota, Chestnut-backed Jewel-babbler, Salvadori, 1876, (LC)

 Kjelder 
 Denne artikkelen byggjer på «Cinclosomatidae» frå , den 27. januar 2011

 Referansar 

 Bakgrunnsstoff 
 Videoar, bilete og lydopptak av vakteltrastar hos Internet Bird Collection


Kategori:Sporvefuglar
Kategori:Fuglar i den australske regionen